text: Турция струпва танкове на границата със Сирия | Свят | Новини от България и Света | OFFNews.bg
  Турция струпва танкове на границата със Сирия
  Последна промяна на 06 октомври 2012 в 18:43 1531 0
  Продължава дислокацията на турски военни подразделения по границата със Сирия. Снимка: БГНЕС
  Продължава дислокацията на турски военни подразделения по границата със Сирия.Танкови и зенитни подразделения от 20-а механизирана бригада в Шанлъурфа бяха дислоцирани в граничната зона със Сирия, близо до община Суруч. Това съобщи в съботната си емисия радио "Гласът на Турция".
  ООН осъди атаката срещу Турция
  Арабистът Петър Дойнов: Все още е рано за война между Турция и Сирия
  Хиляди на протест в Истанбул: Не на войната! (снимки)
  Чакаме бежанска вълна от Сирия, камион с легла тръгна към границата
  Сирийски минометен снаряд падна в събота в южната турска провинция Хатай, а турската армия отвърна на огъня. Инцидентът завърши без жертви, съобщава Анадолската агенция.
  Снарядът е изстрелян от сирийската провинция Идлиб, където се водят сражения между силите на режима на Башар Асад и бунтовниците.
  Турската артилерия веднага е отговорила на огъня на сирийските сили.
  На турската армия е дадено разпореждане да отговаря незабавно на всяка атака, идваща откъм сирийската страна.
  Днес турският всекидневник Йени Шафак пише, че "след артилерийския удар, нанесен от турските гаубици в отговор на нападението в Акчакале, администрацията в Дамаск е наредила на сирийската армия да пази дистанция от десет километра до турската граница".
  Предоставеният на правителството мандат за провеждане на трансгранични операции не е обявяване на война. Това заяви в събота турският министър на външните работи Ахмет Давутоглу.
  "Мандатът не е обявяване на война", посочи министърът, но добави, че в условията на гражданската война, която сега се води в съседна Сирия, Турция трябва да е готова за всякакъв развой на събитията.
  Още 524 сирийци, 16 от които ранени, пристигнаха в Турция. Броят на сирийците, пристигнали в Турция, достигна 97 000 души, съобщи в събота радио "Гласът на Турция".
  антивоенна демонстрация война нкара парламент Сирия Турция Турция и Сирия "Мир сега!" "Не на войната!" "Не сме войници на империалистите"